|  |
| --- |
| БЕКІТЕМІНҚарағанды облысында білім беруді дамытудың оқу-әдістемелік орталығыдиректоры\_\_\_\_\_\_\_\_\_\_\_\_\_Абдикерова Б.Х.«\_\_\_\_»\_\_\_\_\_\_\_\_\_\_2021 ж. |

**«Химия және биология әлеміне саяхат»**

**онлайн викторинасын өткізу туралы**

**ЕРЕЖЕ**

**1. Жалпы ережелер**

1.1 Осы Ереже техникалық және кәсіптік білім беру ұйымдарының студенттері арасында викторина өткізудің тәртібін анықтайды.

1.2 Викторина ұйымдастырушылары: «Қарағанды облысында білім беруді дамытудың оқу-әдістемелік орталығы» КМҚК, «Теміртау жоғары политехникалық колледжі» КМҚК.

1.3 Викторинаның өтетін уақыты: 2021 жылдың 21 мамыры, сағат 11.00;

1.4 Қатысушылар: Қарағанды облысының ТжКББ ұйымдарының 1 курс студенттері. Әр колледжден 1 студент қатыса алады.

1.5 Өткізу форматы: «Өз ойыным» ойын принципі бойынша ZOOM платформасын пайдалану арқылы онлайн форматта.

**2. Мақсаты мен міндеттері**

2.1 Мақсаты: студенттердің шығармашылық әлеуетін барынша толық ашу және іске асыру үшін жағдай жасау, өзін-өзі дамыту және көрсету қажеттілігін, жаратылыстану-ғылыми пәндер саласында қабілетті студенттердің белсенді әлеуметтік ұстанымын тәрбиелеу.

2.2 Міндеттері:

- биология және химия сабақтарында алған теориялық білімдерін практикалық іс-әрекет процесінде бекіту;

- себеп-салдар байланысын орната білу, ойлау және қорытынды жасай білу;

- қарым-қатынас дағдыларын дамыту.

**3. Викторинаны ұйымдастыру және өткізу тәртібі**

Викторинаға қатысу үшін өтінімді (Қосымша) 2021 жылдың 17 мамырына дейін электрондық түрде ksana\_em@mail.ru поштасына жіберу қажет, «Өз ойыным. Ф. И. О.» белгісімен.

Байқау екі кезеңнен тұрады:

Бірінші кезеңге мемлекеттік және орыс тілінде оқитын барлық қатысушылар қатысады. Қатысушыларға 20 сұрақ ұсынылады, олар 15 минут ішінде жауап беруі керек. Барлық қатысушылардың ішінен ең көп балл жинаған (II кезеңге қатысу үшін) 5 студент іріктеледі.

Іріктеу кезеңінен өткен 5 қатысушы «Өз ойыным» ойынын ойнайды.

Ойын 3 раундтан тұрады, жалпы ұзақтығы– 40 мин.: 1 раунд – 15 мин., 2 раунд -20 мин., 3 раунд - 5 мин. Әр раундта күрделілігіне байланысты 10-нан 50 балға дейін бағаланатын химия және биология пәндері бойынша сұрақтар ұсынылған. Қатысушылар тақырыпты, содан кейін сұрақты таңдайды. Сауалдар кезек-кезек. Жауапты қарастыруға бір минуттан артық емес уақыт бөлінеді. Егер жауап дұрыс болса, онда қатысушы сұрақ деңгейіне сәйкес ұпай алады, егер жауап дұрыс болмаса, онда ұпай қатысушы жинаған сомадан алынады. Жиналған ұпай санын қазылар алқасы есептейді.

Химия және биологияның негізгі бағыттары:

- әр түрлі тілдердегі терминдер;

- химия мен биологияның дамуына үлес қосқан ғалымдар;

- заттар құрылу тарихы мен элементтердің шығу тегі.

**4. Ұйымдастыру комитеті**

Ұйымдастыру комитетінің өкілеттіктері:

- викторинаны дайындау және өткізу;

- викторина өткізу үшін мазмұнды материалды анықтау;

- викторина сценарийін құрастыру;

- викторина қатысушыларын тіркеу;

- төрешілікті ұйымдастыру;

- қорытынды жасау және жеңімпаздарды анықтау.

Қосымша ақпарат алу үшін телефон нөмірлеріне хабарласыңыз:

Емельянова Оксана Валерьевна- ТЖПК химиялық пәндер кафедрасы меңгерушісі, тел. 87003622374 (орыс тілі)

Каршыгаева Маржан Ахбергеновна-ТЖПК химия пәні оқытушысы, тел. 87753484323 (мемлекеттік тіл)

**5. Викторинаны қорытындылау**

Викторинаның нәтижелері Zoom платформасында шығарылады.

Ең жоғары балл жинаған қатысушылар жеңімпаз болып саналады және 1, 2 және 3 дәрежелі дипломдармен марапатталады. Қалған қатысушыларға сертификаттар беріледі.

**КЕЛІСІЛДІ**

Қарағанды облысында

білім беруді дамытудың

оқу-әдістемелік орталығы

директорының орынбасары

\_\_\_\_\_\_\_\_\_\_\_\_Сарсембаева А.Ж.

ҚО ББД ОӘО ТжКБ бөлімінің әдіскері Умиртаева Г.Т.

Қосымша

**«Химия және биология әлеміне саяхат»**

**викторинаға қатысуға өтінім**

|  |  |  |  |  |  |  |
| --- | --- | --- | --- | --- | --- | --- |
| І№ | Колледж атауы | Қатысушының аты-жөні | Оқыту тілі | Қатысушының телефон номері | Жетекшінің аты-жөні | Жетекшінің телефон номері |
| 1 |  |  |  |  |  |  |